techiaith/cofnodycynulliad_en-cy huggingface dataset:
English: Thank you, Chair. I was going to ask my questions in Welsh, if that's still possible, I hope that it is. I'm very interested in what you had to say about the European Union as being very used to these kinds of trade deals over the decades, indeed, and there is experience in this regard. We know that time is tight, and that there are challenges in different member states. Different states in Europe have several different domestic issues that are facing them, from COVID-19 to changes in Government. There are other pressing issues that are taking the attention of the EU-27 that have nothing to do with this trade deal with the United Kingdom. So, taking all of that into account - the vast experience of the European Union in trade negotiations, the fact that the timeline is short, the different challenges within the member states - you're fairly relaxed, if I can put it that way, if there is no deal at the end of the day, from the European Union side. Would that be a fair conclusion for me to draw here, because of all of these barriers, if there were not to be a deal at the end of the day? So, at the end of this year, if there would not be that agreement reached, it's the United Kingdom that would be the loser, not the European Union. I don't know who wants to start. David, do you want to start?
Welsh: Diolch, Cadeirydd. Roeddwn i'n mynd i ofyn yn y Gymraeg, os ydy hynna dal yn bosib, dwi'n gobeithio, i wahanol adrannau. Diddordeb mawr yn beth roeddech chi'n ei ddweud ynglŷn â'r Undeb Ewropeaidd wedi hen arfer negodi bargeinion masnach fel hyn dros y blynyddoedd, dros y degawdau, ac wrth gwrs mae yna brofiad helaeth, felly. Rydym ni'n gwybod bod yr amser yn brin, a hefyd bod yna heriau mewn gwahanol aelod-wladwriaethau, Mae gwahanol wledydd yn Ewrop efo sawl gwahanol fater domestig sydd yn heriol nawr, o COVID-19 i newid Llywodraethau, neu beth bynnag. Mae yna bethau eraill sydd yn tynnu sylw'r gwahanol wledydd o'r 27 sydd ddim byd i wneud efo'r ymdrech yma i negodi bargen masnach efo'r Deyrnas Unedig. Felly, o gymryd hynna i gyd at ei gilydd - efo profiad helaeth yr Undeb Ewropeaidd mewn negodi bargeinion masnach, y ffaith bod yr amser yn brin, gwahanol heriau o fewn gwledydd eraill Ewrop - rydych chi'n weddol ymlaciedig, os gallaf i ei roi e fel yna, os oes yna, ar ddiwedd y dydd, ddim bargen o gwbl, dim cytundeb o gwbl, o ochr Ewrop. Fuasai hynna yn ganlyniad teg i ddod iddo fe os bydd yna, ar ddiwedd y dydd, achos yr holl rwystrau yma, unrhyw ddiffyg? Ac os bydd yna ddim bargen, dim cytundeb ar ddiwedd y dydd, hynny yw, ar ddiwedd y flwyddyn yma, bydd yna ddim cytundeb, hynny yw, y Deyrnas Unedig fydd yn colli allan, nid Ewrop. Dwi ddim yn gwybod pwy sydd eisiau dechrau. David, wyt ti eisiau dechrau?
English: Thank you very much, Chair. Turning now, away from the Sewel convention, to other issues that are also related to it. We are now moving on to inter-governmental agreements. In issues that we've seen arise recently, in terms of consent - disputes between the Government here and the Government in Westminster. So, Secretary of State, can I ask you about your views on the appropriateness of the increasing use of inter-governmental agreements to resolve disputes between the UK Government and the Welsh Government on consent issues? So, first of all, could I ask about the appropriateness of that use? And secondly, can you tell us what your role is in the Wales Office in the development of these inter-governmental agreements in the first place?
Welsh: Diolch yn fawr, Cadeirydd. Troi nawr, i ffwrdd o gonfensiwn Sewel, at faterion eraill ond sydd hefyd yn gysylltiedig. Rydym ni'n sôn rŵan am gytundebau rhynglywodraethol. Mewn materion rydym ni wedi eu gweld nhw'n ddiweddar, efo'r materion cydsynio - anghydfod rhwng Llywodraeth yn fan hyn a Llywodraeth San Steffan. Allaf i ofyn i chi, Ysgrifennydd Gwladol, am eich barn am briodoldeb y defnydd cynyddol, fel rydym ni'n ei weld o fan hyn, o gytundebau rhynglywodraethol i ddatrys anghydfod, neu fwy nag un anghydfod, rhwng Llywodraeth y Deyrnas Unedig a Llywodraeth Cymru ar faterion cydsynio? Allaf i ofyn am briodoldeb, yn y man cyntaf? Ac hefyd, fel ail ran i'r cwestiwn: allwch chi olrhain eich rôl chi yn Swyddfa Cymru wrth ddatblygu cytundebau rhynglywodraethol yn y lle cyntaf?
English: You would agree, therefore, that that kind of debate around inter-governmental agreements - such as the bilateral agreement on WTO provision in the Agriculture Bill - is an appropriate way to manage any dispute?
Welsh: Rydych chi'n cytuno, felly, bod y math yna o drafodaeth ynghylch cytundebau rhynglywodraethol - fel rydych chi wedi dweud, y cytundeb dwyochrog yna ar ddarpariaethau Sefydliad Masnach y Byd yn y Bil Amaethyddiaeth - yn ffordd briodol o drafod unrhyw anghydfod?
English: And following on from that, I assume you therefore agree with the view of the Counsel General in this place that inter-governmental agreements do not affect the devolution settlement for Wales.
Welsh: Ac yn dilyn o hynny, dwi'n cymryd eich bod chi'n cytuno, felly, efo barn y Cwnsler Cyffredinol yn y fan hyn nad yw cytundebau rhynglywodraethol yn effeithio ar y setliad datganoli i Gymru.
English: Right. Of course, one thing that concerns some of us who are not in Government here but, as Suzy has already mentioned, are part of the legislature is: how we can scrutinise all of this? Because it isn't just an issue between Government here and the Government in Westminster. There is a role for the different parliaments to play too. So, the question emerging from that is: how can devolved legislatures such as this place be involved in that scrutiny process of inter-governmental agreements, which relate to our law-making powers in devolved areas? I'm not talking about general terms: I'm talking here about the devolved areas. So, how can we as a legislature be involved in that scrutiny process, in terms of how these inter-governmental agreements, in whichever field they apply, come into force?
Welsh: Reit. Wrth gwrs, un peth sydd yn poeni'r rhai ohonon ni sydd ddim yn y Llywodraeth yn y fan hyn ond, fel mae Suzy wedi cyfeirio ato eisoes, yn rhan o'r ddeddfwrfa yn y fan hyn ydy: sut ydyn ni yn gallu craffu ar hyn i gyd? Achos nid jest mater rhwng Llywodraeth y fan hyn a'r Llywodraeth yn San Steffan yw'r materion hyn. Mae yna rôl gan y gwahanol senedd-dai i'w chwarae hefyd. Felly, y cwestiwn sy'n deillio o hynny ydy: sut y gall deddfwrfeydd datganoledig fel y fan hyn fod yn rhan o'r broses o graffu ar y cytundebau rhynglywodraethol yma, sy'n cael eu gwneud efo'n pwerau ni mewn meysydd sydd eisoes wedi'u datganoli? Dwi ddim yn sôn yn gyffredinol: yn y meysydd sydd wedi'u datganoli i'r fan hyn. Sut gallwn ni fel deddfwrfa yn y fan hyn fod yn rhan o'r broses o graffu sut mae cytundeb rhynglywodraethol, ar ba bynnag faes, yn dod i fodolaeth?
English: Thank you for that. And of course, the committees in this place are established in the same way. We're all elected to committees here, and I think everyone would agree that most of the real scrutiny happens in committees, and the Counsel General is regularly invited to this committee. On a final question, in terms of the freezing powers that have been brought forward under the European Union (Withdrawal) Act 2018, does the UK Government have any plans at present to use those freezing powers under section 12 of the European Union (Withdrawal) Act 2018?
Welsh: Diolch yn fawr. Ac wrth gwrs, mae'r pwyllgorau yn y fan hyn yn cael eu sefydlu yn yr un ffordd. Rydyn ni i gyd yn cael ein hethol i'r pwyllgorau yn y fan hyn hefyd, a dwi'n credu y byddai pawb yn cytuno bod y rhan fwyaf o'r craffu gwirioneddol yn digwydd yn y pwyllgorau yma, ac mae'r Cwnsler Cyffredinol yn cael ei wahodd yn weddol gyson. Allaf i jest ofyn y cwestiwn olaf ynglŷn â'r pwerau rhewi sydd wedi dod gerbron efo Deddf yr Undeb Ewropeaidd (Ymadael) 2018? Oes gan Lywodraeth y Deyrnas Unedig unrhyw gynlluniau ar hyn o bryd i ddefnyddio ei phwerau rhewi o dan adran 12 o Ddeddf ymadael â'r Undeb Ewropeaidd 2018?
English: I'm pleased to hear that, because some of us are very concerned about these freezing powers, particularly in those areas where we've always had an input, in those devolved areas, and we can find that our powers could be frozen. So, I was very pleased to hear that response. Now, this is the very final question, Chair: based on the pattern of publication of previous reports in connection with retained EU law restrictions, a report for the period end-September to end-December 2019 should have been published by the middle of last month; are you aware of the reason for the delay in publication? Other priorities, perhaps. We do like to see reports in this committee. We like to see the details and we do enjoy scrutiny.
Welsh: Dwi'n falch o glywed, achos mae rhai ohonon ni'n pryderu ynglŷn â'r pwerau rhewi, yn enwedig, yn naturiol, mewn meysydd dŷn ni wastad wedi cael rhyw fath o fewnbwn iddyn nhw - meysydd datganoledig yn fan hyn - a dŷn ni'n darganfod bod ein pwerau ni wedi rhewi. Felly, rŷn ni'n falch o glywed yr ateb yna. Nawr, y cwestiwn olaf un, Gadeirydd, ydy: yn seiliedig ar batrwm cyhoeddi adroddiadau blaenorol mewn cysylltiad efo cyfyngiadau cyfraith a gedwir yn ôl yr Undeb Ewropeaidd, dylai adroddiad ar gyfer y cyfnod rhwng diwedd mis Medi a diwedd mis Rhagfyr 2019 fod wedi'i gyhoeddi erbyn canol mis diwethaf; ydych chi'n ymwybodol o'r rheswm dros yr oedi? Blaenoriaethau amgen neu - . Dŷn ni'n licio gweld adroddiadau yn y pwyllgor yma. Dŷn ni'n licio manylion a dŷn ni'n licio craffu.
English: The first item on this afternoon's agenda is questions to the First Minister. The first question is from Michelle Brown, but Michelle Brown is not in Plenary, therefore question 2 will be the first question - Alun Davies.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Prif Weinidog. Mae'r cwestiwn cyntaf gan Michelle Brown, ond nid yw Michelle Brown yma, felly cwestiwn 2 fydd y cwestiwn cyntaf - Alun Davies.
English: Austerity remains the force that shapes our public services, driving demand and reducing our ability to respond. This Welsh Government remains committed to public services that are publicly funded and publicly delivered by staff motivated by a powerful sense of public service.
Welsh: Cyni cyllidol yw'r grym sy'n dal i siapio ein gwasanaethau cyhoeddus, yn sbarduno galw ac yn lleihau ein gallu i ymateb. Mae Llywodraeth Cymru yn parhau i fod wedi ymrwymo i wasanaethau cyhoeddus sy'n cael eu hariannu'n gyhoeddus ac yn cael eu darparu'n gyhoeddus gan staff sy'n cael eu cymell gan synnwyr grymus o wasanaeth cyhoeddus.
English: I'm grateful to the First Minister for that. I think many Members, like me, were very pleased to hear the finance Minister making a statement last month on how digital Wales will be moving forward. I was particularly interested, of course, in her view that a digital skills academy will be based in Ebbw Vale, in my constituency, and that we will be investing in chief digital officers across all parts of the Welsh public services, creating a very real cluster of excellence where we can drive digital change. The First Minister will be aware that the economy Minister and the education Minister both visited Thales in Ebbw Vale over the past few weeks to launch the cyber security presence there, which is a part of the Tech Valleys initiative. Will the First Minister, therefore, outline how he sees the cluster in Ebbw Vale, but the wider drive to create digital public services in Wales, moving forward over the next few months, and how we can ensure that this cluster of excellence that we're seeing developed in Ebbw Vale can be the basis and the foundation of further economic growth and excellence in public services?
Welsh: Rwy'n ddiolchgar i'r Prif Weinidog am hynna. Rwy'n credu bod llawer o Aelodau, fel finnau, yn falch iawn o glywed y Gweinidog cyllid yn gwneud datganiad y mis diwethaf ar sut y bydd Cymru ddigidol yn symud ymlaen. Roedd gen i ddiddordeb arbennig, wrth gwrs, yn ei barn y bydd academi sgiliau digidol yn cael ei lleoli yng Nglynebwy, yn fy etholaeth i, ac y byddwn yn buddsoddi mewn prif swyddogion digidol ar draws pob rhan o wasanaethau cyhoeddus Cymru, gan greu clwstwr o ragoriaeth gwirioneddol iawn lle y gallwn ysgogi newid digidol. Bydd y Prif Weinidog yn ymwybodol bod Gweinidog yr economi a'r Gweinidog addysg ill dau wedi ymweld â Thales yng Nglynebwy yn ystod yr wythnosau diwethaf i lansio'r presenoldeb seiber-ddiogelwch yno, sy'n rhan o fenter y Cymoedd Technoleg. A wnaiff y Prif Weinidog amlinellu, felly, sut y mae'n gweld y clwstwr yng Nglynebwy, ond yr ymgyrch ehangach i greu gwasanaethau cyhoeddus digidol yng Nghymru, yn symud ymlaen yn ystod y misoedd nesaf, a sut y gallwn ni sicrhau bod y clwstwr hwn o ragoriaeth yr ydym ni'n ei weld yn cael ei ddatblygu yng Nglynebwy yn sail ac yn sylfaen i dwf economaidd pellach a rhagoriaeth mewn gwasanaethau cyhoeddus?
English: Can I thank Alun Davies for that and for drawing attention to the fact that we are about to recruit a new chief digital officer for the Welsh Government? The current chief digital officer, Llywydd, I'd like to pay tribute to her time in office and wish her well in her retirement. We will bolster that Government-wide post with chief digital officers in local government and in health, and all of that will be put to work alongside the cross-Government ministerial digital board that is chaired by the Minister for Finance and Trefnydd. Digitisation of public services is one of the key ways in which we know we can go on making a reality of our determination that public services are properly available to citizens right across Wales in a way that matches their contemporary experience. That sense of being in the forefront of the development of digitisation is absolutely what is happening in Ebbw Vale and through the Tech Valleys region, with the work of Thales, with the skills academy, with the centre for digital public services, which will be operational in Ebbw Vale from April 2020, and bringing together there, Llywydd, the infrastructure that we need to support these developments but, very importantly, creating the skills that mean that the workforce in that part of Wales will be well equipped to be at the forefront of these developments.
Welsh: A gaf i ddiolch i Alun Davies am hynna ac am dynnu sylw at y ffaith ein bod ni ar fin recriwtio prif swyddog digidol newydd ar gyfer Llywodraeth Cymru? Y prif swyddog digidol presennol, Llywydd, hoffwn dalu teyrnged i'w chyfnod yn y swydd a dymuno'n dda iddi yn ei hymddeoliad. Byddwn yn cryfhau'r swydd honno sy'n ymwneud â'r Llywodraeth gyfan gyda phrif swyddogion digidol mewn llywodraeth leol ac ym maes iechyd, a bydd hynny i gyd yn cael ei roi ar waith ochr yn ochr â bwrdd digidol trawslywodraethol y gweinidogion sy'n cael ei gadeirio gan y Gweinidog Cyllid a'r Trefnydd. Mae digideiddio gwasanaethau cyhoeddus yn un o'r ffyrdd allweddol yr ydym ni'n gwybod y gallwn ni barhau i wireddu ein penderfyniad bod gwasanaethau cyhoeddus ar gael yn briodol i ddinasyddion ledled Cymru gyfan mewn ffordd sy'n cyfateb i'w profiad cyfoes. Y synnwyr hwnnw o fod ar flaen y gad o ran datblygu digideiddio yw'r union beth sy'n digwydd yng Nglynebwy a thrwy ranbarth y Cymoedd Technoleg, gyda gwaith Thales, gyda'r academi sgiliau, gyda'r ganolfan gwasanaethau cyhoeddus digidol, a fydd yn weithredol yng Nglynebwy o fis Ebrill 2020 ymlaen, a chan ddwyn ynghyd yno, Llywydd, y seilwaith sydd ei angen arnom ni i gefnogi'r datblygiadau hynny ond, yn bwysig iawn, creu'r sgiliau sy'n golygu y bydd y gweithlu yn y rhan honno o Gymru mewn sefyllfa dda i fod ar flaen y gad o ran y datblygiadau hyn.
English: I'd like to ask the First Minister what plans the Welsh Government has to spread prosperity across the country through the development of public services. I think we need to listen to those who feel that we're at risk of imitating England's mistake in overconcentrating power and economic development in one part of the country. Now, one of the ideas that Plaid Cymru has put forward, which I'm sure the First Minister is aware of, is that of a regional renewal Act to decentralise power, ensuring that every part of the country receives its fair share of investment and that public bodies are established in parts of the country that really could do with new jobs. There are parts of my region in the south-east that have experienced depopulation and economic decline that could really do with Welsh Government support - areas like Tredegar, like Merthyr and like Ebbw Vale. Transport links in those areas are so poor and the foundational economy is crying out for investment. So, First Minister, I'd ask how you think the Government can help to improve public services in areas like this so that they can be built back up and be made attractive for businesses to be established there in the future, as well as attracting new local amenities that could boost those communities.
Welsh: Hoffwn ofyn i'r Prif Weinidog pa gynlluniau sydd gan Lywodraeth Cymru i wasgaru ffyniant ar draws y wlad trwy ddatblygu gwasanaethau cyhoeddus. Rwy'n credu bod angen i ni wrando ar y rhai sy'n teimlo ein bod ni mewn perygl o efelychu camgymeriad Lloegr o or-ganoli grym a datblygiad economaidd mewn un rhan o'r wlad. Nawr, un o'r syniadau y mae Plaid Cymru wedi ei gyflwyno, ac rwyf i'n siŵr bod y Prif Weinidog yn ymwybodol ohono, yw Deddf adnewyddu rhanbarthol i ddatganoli grym, gan sicrhau bod pob rhan o'r wlad yn cael ei chyfran deg o fuddsoddiad a bod cyrff cyhoeddus yn cael eu sefydlu mewn rhannau o'r wlad sydd wir angen swyddi newydd. Ceir rhannau o'm rhanbarth i yn y de-ddwyrain sydd wedi dioddef diboblogi a dirywiad economaidd ac maen nhw wir angen cymorth Llywodraeth Cymru - ardaloedd fel Tredegar, fel Merthyr ac fel Glynebwy. Mae cysylltiadau trafnidiaeth yn yr ardaloedd hynny mor wael ac mae'r economi sylfaenol yn crefu am fuddsoddiad. Felly, Prif Weinidog, hoffwn ofyn sut yr ydych chi'n meddwl y gall y Llywodraeth helpu i wella gwasanaethau cyhoeddus mewn ardaloedd fel hyn fel y gellir eu codi i fyny unwaith eto a'u gwneud yn ddeniadol i fusnesau gael eu sefydlu yno yn y dyfodol, yn ogystal â denu amwynderau lleol newydd a allai roi hwb i'r cymunedau hynny.
English: I thank the Member for that question. The regional impact of the economy is something absolutely at the forefront of the way in which the Minister for the economy is shaping his policy and his department to deliver in that regionally fair way, although, as the Member's question illustrated, Llywydd, inequalities within regions are more pronounced than inequalities between regions in Wales. So, making sure that, within a region such as south-east Wales, which has some very prosperous parts of it and some engine-room parts of the Welsh economy - how do we make sure that the fruits of that advance are felt everywhere? That's at the heart of the fair work agenda, it's at the heart of the social partnership Bill that we will bring forward in front of this Assembly and, to revert to Alun Davies's point, digital services have to be viewed through that inequality lens as well. In that way, I think the way that the Welsh Government approaches these things can be distinguished from the way that these matters have been approached elsewhere in the United Kingdom. We want to create, as the well-being of future generations Act says, a more equal Wales, and that more equal Wales is rooted in equality of opportunity in the economy.
Welsh: Diolchaf i'r Aelod am y cwestiwn yna. Mae effaith ranbarthol yr economi yn rhywbeth sy'n gwbl flaenllaw yn y modd y mae Gweinidog yr economi yn llunio ei bolisi a'i adran i ddarparu yn y modd rhanbarthol deg hwnnw, er, fel y dangosodd cwestiwn yr Aelod, Llywydd, mae anghydraddoldebau o fewn rhanbarthau yn fwy amlwg nag anghydraddoldebau rhwng rhanbarthau yng Nghymru. Felly, gan wneud yn siŵr, mewn rhanbarth fel y de-ddwyrain, sydd â rhai rhannau llewyrchus iawn ohono a rhai rhannau sy'n sylfaenol i economi Cymru - sut ydym ni'n gwneud yn siŵr bod ffrwyth y datblygiad hwnnw'n cael ei deimlo ym mhob man? Dyna sydd wrth wraidd yr agenda gwaith teg, mae wrth wraidd y Bil partneriaethau cymdeithasol y byddwn ni'n ei gyflwyno gerbron y Cynulliad hwn ac, i ddychwelyd at bwynt Alun Davies, mae'n rhaid edrych ar wasanaethau digidol drwy'r lens anghydraddoldeb honno hefyd. Yn y modd hwnnw, rwy'n credu y gellir gwahaniaethu rhwng y ffordd y mae Llywodraeth Cymru yn mynd i'r afael â'r pethau hyn a'r ffordd yr aethpwyd i'r afael â'r materion hyn mewn mannau eraill yn y Deyrnas Unedig. Fel y dywed Deddf llesiant cenedlaethau'r dyfodol, rydym ni eisiau creu Cymru sy'n fwy cyfartal, a bod y Gymru fwy cyfartal honno wedi ei gwreiddio mewn cyfle cyfartal yn yr economi.
English: First Minister, your 2016 manifesto pledge, and I quote, 'We will seek to create stronger, larger local authorities', as Welsh Labour apparently recognised the then vital role that local authorities play in everyone's lives - . Can you provide an update, please, on your reform of local government, or is this promise going to go in the same bin as the M4 relief road?
Welsh: Prif Weinidog, roedd eich addewid ym maniffesto 2016, a dyfynnaf, 'Ein nod fydd creu awdurdodau lleol mwy a chryfach', gan fod Llafur Cymru yn cydnabod yn ôl pob golwg y swyddogaeth hanfodol y mae awdurdodau lleol yn ei chwarae ym mywydau pawb - . A allwch chi roi diweddariad, os gwelwch yn dda, ar eich diwygiad o lywodraeth leol, neu a yw'r addewid hwn yn mynd i fynd i'r un bin â ffordd liniaru'r M4?
English: Well, Llywydd, there is a Local Government and Elections (Wales) Bill being presented at this Assembly. It will demonstrate the way in which we will create local authorities that are resilient for the future, retaining the 22 local presences, with a front door that people have become familiar with now over nearly 30 years, and yet to require collaboration on a regional basis for core local government services and activities. In that way, I believe we will marry together the advantages of having local authorities that are close enough to populations for people to feel ownership of them, and a sense of accountability to those populations, with the advantages that regional working for key purposes brings. That Bill will be in front of this National Assembly, and the Member will have every opportunity to contribute to its debate and development.
Welsh: Wel, Llywydd, mae Bil Llywodraeth Leol ac Etholiadau (Cymru) yn cael ei gyflwyno yn y Cynulliad hwn. Bydd yn dangos y ffordd y byddwn ni'n creu awdurdodau lleol sy'n gadarn ar gyfer y dyfodol, gan gadw'r 22 o bresenoldebau lleol, gyda drws ffrynt y mae pobl wedi dod yn gyfarwydd ag ef erbyn hyn dros bron i 30 mlynedd, ac eto gwneud cydweithredu ar sail ranbarthol yn ofynnol ar gyfer gwasanaethau a gweithgareddau llywodraeth leol craidd. Yn y ffordd honno, rwy'n credu y byddwn ni'n cyfuno'r manteision o gael awdurdodau lleol sy'n ddigon agos i boblogaethau i bobl deimlo eu bod nhw'n berchen arnyn nhw, a synnwyr o atebolrwydd i'r poblogaethau hynny, gyda'r manteision y bydd gweithio rhanbarthol at ddibenion allweddol yn eu cynnig. Bydd y Bil hwnnw gerbron y Cynulliad Cenedlaethol hwn, a bydd yr Aelod yn cael pob cyfle i gyfrannu at ei ddadlau a'i ddatblygu.
English: Questions from the party leaders now. Leader of the opposition, Paul Davies.
Welsh: Cwestiynau nawr gan arweinwyr y pleidiau. Arweinydd yr wrthblaid, Paul Davies.